آیت تبلیغ

آیت تبلیغ سورہ مائدہ کی 67 ویں آیت اور آنحضرت صلی اللہ علیہ و آلہ وسلم پر نازل ہونے والی آخری آیات میں سے ہے۔ اس آیت کے مطابق پیغمبر اکرمؐ کو ذمہ داری سونپی گئی کہ وہ لوگوں تک ایک پیغام پہنچائیں اور کوتاہی کرنے کی صورت میں گویا انھوں نے اپنی رسالت کو انجام نہیں دیا ہے۔

شیعہ اور بعض اہل سنت کے نظریے کے مطابق یہ آیت سنہ 10 ھ کو حجۃ الوداع کے موقع پر 18 ذی الحجہ سے کچھ پہلے نازل ہوئی ہے۔ شیعوں کے عقیدے کے مطابق اس پیغام کا موضوع حضرت علی علیہ السلام کی خلافت اور وصایت ہے جسے پیغمبر اکرمؐ نے آیت کے نزول کے بعد انجام دیا۔
 متن اور ترجمہ 

 شأن نزول 

مفسرین کا کہنا ہے کہ یہ آیت 18 ذی الحجہ کو رسول خداؐ کی حجۃ الوداع سے واپسی پر غدیر خم کے مقام پر نازل ہوئی۔مراجعہ کریں: قمی، تفسیر القمی، 1412ق، ج1، ص179؛ عیاشی، تفسیر العیاشی، 1380ق، ج1، ص332. اہل سنت کے مآخذ میں بھی بعض روایات ملتی ہیں جن میں اس آیت کے نزول کے زمان اور مکان کو غدیر خم ذکر کیا ہے۔مراجعہ کریں: سیوطی، الدر المنثور، 1414ق، ج2، ص298؛ آلوسی، روح المعانی، 1405ق، ج6، ص194. شیعہ علما، شیعہ ائمہ اور بعض صحابہ کی روایات کے پیش نظر آیت تبلیغ کے شان نزول کو واقعہ غدیر اور امیرالمومنینؑ کی جانشینی قرار دیتے ہیں۔کلینی، الکافی، 1401ق، ج1، ص290، ح6؛ طبرسی، الاحتجاج، 1401ق، ج1، ص57؛ ابوالفتوح رازی، روض الجنان و روح الجنان، 1382-1387ش، ج4، ص275-281.جبکہ اہل سنت علما بھی اس آیت کے سبب نزول کو پیغمبر اکرمؐ کی رسالت کا آغاز یا اسلام پہنچانے پر آپؐ کے مامور ہونے کو قرار دیا ہے۔مراجعہ کریں: طبری، جامع البیان، 1422ق، ج8، ص567-569؛ ثعالبی، جواهر الحسان، 1416ق، ج1، ص442؛ سیوطی، الدر المنثور، 1414ق، ج2، ص298؛ ابوحیان، تفسیر البحر المحیط، 1983م، ج3، ص529.

شیعہ مآخذ کے مطابق جبرائیل امینؑ سب سے پہلے حجۃ الوداع میں حج کے موقع پر رسول اکرمؐ کے پاس تشریف لائے اور لوگوں سے حضرت علیؑ کی جانشینی کے لیے بیعت لینے کا تقاضا کیا لیکن رسول اللہؐ کو قریش کی دشمنی اور منافقت نیز امیرالمومنینؑ سے ان کی حسد کے بارے میں جو آگاہی تھی اور تفرقہ بازی اور جاہلیت کی طرف واپس لوٹنے کو دیکھتے تھے اس کے پیش نظر اللہ تعالی سے حفظ و امان کی دعا کی۔

جبرائیل دوسری مرتبہ مسجد خیف کے مقام پر رسول اللہ پر نازل ہوئے اور آپ سے دوبارہ لوگوں تک اسی پیغام کو پہنچانے کا تقاضا کیا لیکن اس بار بھی جبرائیل لوگوں سے حفظ و امان کی ضمانت کے بغیر نازل ہوئے۔

جبرائیل تیسری مرتبہ مکہ اور مدینہ کے درمیان اسی پیغام کے ساتھ آئے اور وہی حکم تکرار کیا۔ جس کے جواب میں رسول اللہؐ نے فرمایا: مجھے اس بات کا ڈر ہے کہ لوگ علی کی جانشینی کے حکم کو جھوٹ سمجھیں اور مجھے جھٹلا دیں اور میری بات کو نہ مانیں۔

آخری اور چوتھی مرتبہ وحی کا فرشتہ غدیر خم کے مقام پر نازل ہوئے حکم الہی کی تکرار کے ساتھ لوگوں سے حفظ و امان کی خوشخبری بھی ساتھ لائے اور منافقوں کی جانب سے کسی قسم کے نقصان نہ پہنچنے کی خوشخبری بھی سنائی۔فضل طبرسی، اعلام الوری، ج3 ص 344 حاکم حسکانی سے منقول۔

 دیگر احتمالات 

اس آیت کی نزول کے اسباب میں بعض دیگر احتمال بھی ذکر ہوئے ہیں جنہیں شیعہ اور سنی علما نے نقد کیا ہے۔
 1. آیت کا نزول مکہ میں 
بعض اہل سنت علما کا خیال ہے کہ یہ آیت مکہ میں پیغمبر اکرمؐ کی رسالت کے ابتدائی ایام میں نازل ہوئی ہے اور اس کے نزول کا مقصد مشرکین اور کفار کو دینی حقائق پہنچانا تھا۔ بعض روایات کے مطابق دشمن کی شر سے محفوظ رکھنے کے لیے رسول اللہ کی حفاظت پر افراد معین کیے گئے تھے لیکن اس آیت کے نزول کے بعد ان افراد کو فارغ کیا اور فرمایا کہ اللہ تعالی مجھے دشمنوں کی شر سے محفوظ رکھے گا اس کے علاوہ دینی حقائق کو کسی خوف کے بغیر کفار اور مشرکین تک پہنچانے پر مامور ہوئے۔مراجعہ کریں: طبری، جامع البیان، ج4، جزء 6، ص198ـ 199؛ ثعالبی، ج1، ص442؛ سیوطی، ج2، ص298

نقد
اس نظرئے کی تردید میں کہا گیا ہے کہ: مفسرین اس بات پر متفق ہیں سورۂ مائدہ مدینہ میں نازل ہوئی ہےابن عطیہ،المحرر الوجیز، 1422ق، ج5، ص5؛ قرطبی، الجامع لاحکام القرآن، 1965م، ج3، ص30. نیز عبد اللہ بن عمر کی روایات کے مطابق سورت مائدہ آخری نازل ہونے والی سورت ہےترمذی، الجامع الصحیح، 1408ق، ج5، ص261، عبد اللہ بن عمر سے منقول۔اس فرض کے مطابق آیت مکہ میں نازل ہوئی ہے اور کئی سال تک کسی بھی سورت سے ملحق ہوئے بغیر رہ گئی ہے جس کو اکیلے ہی تلاوت کی جاتی رہی ہے۔ یا اس کو الگ کر کے رکھا گیا ہے؛ اور یہ فرض صحیح نہیں ہے۔ اکیلا تلاوت کیا جائےابن عاشور،6/256

اس کے علاوہ جو روایت پیغمبر اکرمؐ کی مکہ میں جان کی حفاظت کے بارے میں وارد ہوئی ہے بعض مفکروں نے اسے حدیث غریب اور منکر قرار دیا ہے۔ابن کثیر، تفسیر القرآن العظیم، دار القلم، ج2، ص132.

 2. اہل کتاب کو ابلاغ 
جیسا کہ بعض نے لکھا ہے کہ یہ آیت مدینہ میں نازل ہوئی ہےابوحیان، تفسیر البحر المحیط، 1983ق، ج3، ص529. اور اس کا مقصد رسول اللہ کو موظف کرنا تھا کہ وہ کسی خوف کے بغیر اہل کتاب کو وحی کے حقائق ابلاغ کریں طبری، جامع البیان، 1422ق، ج4، جزء 6، ص198؛ فخر رازی، التفسیر الکبیر، دار احیاء التراث، ج12، ص401.محمد بن یوسف ابو حیان نے کہا ہے کہ رسول اللہ کو اس آیت کے ذریعے کہا گیا کہ وہ سنگسار اور قصاص کے حکم کو یہودیوں اور مسیحیوں کو پہنچائیں کیونکہ انھوں نے تورات و انجیل میں ان احکام میں تحریف کی تھی۔ابوحیان، تفسیر البحر المحیط، 1983م، ج3، ص529.

ان کا یہ کہنا ہے کہ اس آیت سے پہلی اور بعد والی آیات اہل کتاب سے مربوط ہیں اور اس آیت کا موضوع بھی اس سے پہلے اور بعد والی آیات سے اجنبی نہیں ہونا چاہیے۔

نقد

تاریخی مآخذ کے مطابق مسلمانوں کی یہودیوں سے جنگ بنی قریظہ اور جنگ خیبر میں یہودیوں کا غرور اور زور ٹوٹ گیا تھا اور ان کے مراکز پر کنٹرول کرنے اور بعض کو مدینہ سے جلاوطن کرنے کے بعد ان کا اثر رسوخ ماند پڑ گیا۔احزاب:26ـ27؛ حشر:2ـ4. جبکہ حجاز کے عیسائی خاص طور پر مدینہ میں اس قدر قدرت مند نہیں تھے اور مسلمانوں کے ساتھ صرف مباہلے میں آمنے سامنے ہوئے تھے۔آل عمران:61. اور وہ بھی خود ہی ان کی فرمائش پر منسوخ ہوا۔

پس ان حقائق کی روشنی میں رسول خدا اور مسلمانوں کو رسول خداؐ کی عمر کے آخری سالوں میں یہود اور نصاری سے کسی قسم کا خوف اور پریشانی لاحق نہیں تھی کہ جو کسی قسم کے پیغام کو ان تک ابلاغ کرنے میں رکاوٹ بنے۔اس کے علاوہ مذکورہ آیت موضوع کے لحاظ سے پہلی اور بعد والی آیات سے اجنبی نہیں بلکہ سازگار ہے کیونکہ مذکورہ آیت سے پہلی اور بعد والی آیات یہود اور نصارا کی مذمت میں نازل ہوئی ہیں چونکہ وہ یہ خیال کرتے تھے کہ رسول خدا کی رحلت کے ساتھ ہی مسلمانوں کی قدرت کا خاتمہ ہو جائے گا اور انھیں دوبارہ نفوذ و قدرت حاصل کرنے کا موقع فراہم ہوگا ۔ لیکن اس آیت تبلیغ میں پیغمبر اکرمؐ کے بعد کی امت اسلامیہ کی رہبری کے تعین کے ذریعے ان کے اس خیال کا بطلان کو ظاہر کیا گیا نیز یہ مطلب آیت اکمال سے سازگار ہے جو حضرت علیؑ کی ولایت کے اعلان کے بعد نازل ہوئی۔طوسی، ج 3، ص 435 ۔ فضل طبرسی، 1408، ج 3، ص 246 ۔ حویزی، ج 1، ص 587 ـ590

 اہم نکات 
 اس ذمہ داری کی اہمیت 
آیت متعلقہ پیغام کی اہمیت اور اس کی حساسیت کی طرف اشارہ کرتی ہے کیونکہ پیغام نہ پہنچانے کی صورت میں کہا جارہا ہے کہ کوئی رسالت کا کام ہی انجام نہیں دیا ہے۔ گویا یہ پیغام قدر و قیمت کے لحاظ سے نبوت اور رسالت کے برابر ہے۔ اور یہ تصور نہیں کیا جا سکتا وہ پیغام توحید، نبوت، قیامت کی طرح اعتقادی یا نماز روزہ اور حج جیسے فقہی احکام سے متعلق ہو کیونکہ سورہ مائدہ آخری سورتوں میں سے ہے جو نازل ہوئی ہیں۔ اور ان تمام چیزوں کے احکام اس سے پہلے پیغمبر اکرمؐ پر نازل ہو چکے تھے اور لوگوں تک پہنچا بھی دیا تھا۔ پس کہا جا سکتا ہے کہ رسالت کے آخری ایام میں ایک ایسی چیز کا مرحلہ آ چکا تھا کہ جو بہت اہم اور لوگوں کے لیے جدید ہونے کے ساتھ ساتھ خود رسالت کے لیے تکمیل کنندہ کی حیثیت رکھتا ہے اور وہ چیز رسول اللہ کے وصال کے بعد امت اسلامی کی رہبری کے مسئلے کے علاوہ کچھ اور نہیں تھا۔

 ابلاغ میں رسول اللہ کی پریشانی 
موضوع کی حساسیت کے پیش نظر رسول خداؐ پیغام پہنچانے میں بہت سے پریشان تھے۔ لیکن اللہ تعالی نے  کے وعدے کے ذریعے اس پریشانی کو دور فرمایا۔اس بات کے پیش نظر کہ آیت کا شان نزول اہل کتاب اور مشرکان قریش کے متعلق نہیں ہے، واضح ہوتا ہے کہ آیت تبلیغ میں «الناس» سے مراد اسلامی معاشرے میں موجود منافقین ہیں۔
رسول خدا حضرت علی کی جانشینی کے اعلان کے بعد ان کی جانب سے مخالفت کی وجہ سے پریشان تھے کیونکہ:
 منافقین اسلامی معاشرے کی ریاست کے لیے پیغمبر اکرمؐ کی جانشینی کے خواہاں تھے اور دنیا کی نعمتوں کے حصول کو آپ کی جانشینی کے حصول میں دیکھتے تھے۔ اور امام علیؑ کا جانشین بننا ان کی آرزو کے خلاف تھا۔عیاشی، تفسیر العیاشی، 1380ق، ج2، ص97،99.
 حضرت علیؑ قاطع اور دوسروں سے متاثر نہ ہونے والی شخصیت کی حیثیت سے جانے جاتے تھے۔ابوالفتوح رازی، روض الجنان، 1382-1387ش، ج4، ص276
 نئے مسلمانوں کے دلوں میں حضرت علیؑ کی نسبت کینہ تھا چونکہ اکثر جنگوں میں حضرت علی نے ان کے عزیزوں اور اقربا کو قتل کیا تھا۔
 حضرت رسول ختمی مرتبت کی وصال کے وقت حضرت علیؑ کی عمر صرف 33 سال تھی۔ ایک ایسا معاشرہ جس میں منصب پر پہنچنے کے لیے عمر کا زیادہ ہونا ایک نہایت اہم عامل ہو وہاں پر آپؑ کی رہبری کو قبول کرنا اتنا آسان مسئلہ نہیں تھا۔اور یہ بات جنگ تبوک کے موقع پر مدینہ میں حضرت علی کو پیغمبر اکرمؐ کی طرف سے جانشین مقرر کرنے نیز آپؐ عمر کے آخری لمحات میں اسامہ بن زید کو لشکر کا سپہ سالار مقرر کرنے پر ظاہر ہو گئی۔طبری،تاریخ طبری،3/186۔ابن ابی الحدید،شرح نہج البلاغہ،1/159۔

 متعلقہ مضامین 

 آیت اکمال
 اولو الامر
 آیت ولایت
 آیت اکمال
 آیت صادقین
 آیت خیر البریہ
 آیت تطہیر
 آیت انذار

 حوالہ جات 

 مآخذ 

 آلوسی، محمود بن عبد اللہ، روح المعانی فی تفسیر القرآن العظیم و السبع المثانی، بیروت، دار احیاء التراث العربی، 1405ھ۔
 ابن عاشور، محمد طاہر، تفسیر التحریر و التنویر، تونس، بی نا، 1984ء۔
 ابن عطیہ، عبد الحق بن غالب، المحرر الوجیز فی تفسیر الکتاب العزیز، تحقیق محد عبد السلام عبد الشافی، بیروت، دار الکتب العلیمہ، 1422ھ۔
 ابن کثیر، اسماعیل بن عمر، تفسیر القرآن العظیم، تحقیق خلیل میس، بیروت، دار القلم، بی‌تا.
 ابو الفتوح رازی، حسین بن علی، تفسیر روض الجنان و روح الجنان، محقق ابو الحسن شعرانی و علی اکبر غفاری، تہران 1382-1387ہجری شمسی۔
 ابو حیان، محمد بن یوسف، تفسیر البحر المحیط، بیروت، بی نا، 1983ء۔
 ترمذی، محمد بن عیسی، الجامع الصحیح، محقق شاکر احمد محمد، بیروت، دار الکتب العلمیۃ، 1408ھ۔
 ثعالبی، عبد الرحمان بن احمد، الجواہر الحسان فی تفسیر القرآن، مصحح ابو محمد غماری ادریسی حسنی، بیروت، بی نا، 1416ھ/ 1996ء۔
 حویزی، عبد علی بن جمعہ، کتاب تفسیر نور الثقلین، تصحیح ہاشم رسولی محلاتی، قم، المطبعۃ العلمیۃ، 1383ہجری شمسی۔
 سیوطی، جلال الدین، الدر المنثور فی التفسیر بالمأثور، بیروت، دارالفکر، 1414ھ۔
 طبرسی، احمد بن علی، الاحتجاج، مشہد، نشر المرتضی، چاپ اول، 1403ھ۔
 طبرسی، فضل بن الحسن، اعلام الوری بأعلام الہدی، قم، مؤسسۃ آل البیت علیہم السلام لاحیاء التراث، 1417ھ۔
 طبرسی، فضل بن الحسن، مجمع البیان فی تفسیر القرآن، تصحیح و تعلیق ہاشم رسولی محلاتی و فضل اللّہ یزدی طباطبائی، بیروت 1408ھ۔
 طبری، محمد بن جریر، الجامع البیان عن تأویل آی القرآن، بہ تحقیق عبد اللہ بن عبد المحسن الترکی، [بی‌جا]، دار ہجر للطباعۃ و النشر، چاپ اول، 1422ق/2001ء۔
 طبری، محمد بن جریر، تاریخ الطبری (تاریخ الامم و الملوک)، تحقیق محمد ابو الفضل ابراہیم، بیروت، روائ‍ع ال‍ت‍راث ال‍ع‍رب‍ی، 1387ھ۔
 عیاشی، محمد بن مسعود، تفسیر العیاشی، بہ کوشش ہشام رسولی محلاتی، تہران، المکتبۃ العلمیۃ الاسلامیۃ، 1380ھ۔
 کلینی، محمد بن یعقوب، الکافی، بہ کوشش علی اکبر غفاری، بیروت: دار التعارف، 1401ھ۔
 فخر رازی، محمد بن عمر، مفاتیح الغیب (التفسیر الکبیر)، بیروت، دار احیاء التراث العربی، بی‌تا.
 قرطبی، محمد بن احمد، الجامع لاحکام القرآن، بیروت، 1965ء، چاپ افست تہران 1364ہجری شمسی۔
 قمی، علی بن ابراہیم، تفسیر القمی، بیروت، مؤسسۃ الاعلمی للمطبوعات، 1412ھ/1991ء۔

 بیرونی روابط 
 مقالے کا منبع: دانشنامہ جہان اسلام

زمرہ:آیات امامت
زمرہ:امام علی قرآن کی نظر میں
زمرہ:علی
زمرہ:فضائل امام علی
زمرہ:قرآن کی مشہور آیات